Milorad Pupovac o izborima u Hrvatskoj
Lider SDSS-a kaže da njegova stranka izlazi na izbore kao stranka srpske manjine ali da je ideološki vrlo bliska koaliciji SDP i HNS
Za dve nedelje održavaju se izbori u Hrvatskoj, na koje Samostalna demokratska srpska stranka izlazi sa pozicije koalicionog partnera koji je poslednjih osam godina podržavao vladajuću HDZ. Za Glas Amerike lider SDSS-a Milorad Pupovac govori o toj koaliciji i odgovora na pitanje hoće li brojne afere, koje poslednjih nedelja i meseci potresaju HDZ, uticati i na njegovu stranku: Iako sva istraživanja javnog mnenja najavljuju pobedu Kukuriku koalici-je koju predvode SDP i HNS – pa čak i u toj meri da bi mogli samostalno da formiraju vladu, sasvim je realno očekivati da će i u toj vladi biti mesta za i SDSS. Pre svega kao stranku srpske manjine, ali istovremeno i ideološki vrlo blisku ovoj levičarskoj koaliciji: Lider SDSS-a solidnom trojkom ocenjuje ono što je stranka postigla u poslednjih osam godina za zaštiti i jačanju položaja srpske manjine u Hrvatskoj. Mi smo uspeli da pitanje Srba dođe do glasa, da Srbi budu zastupljeni, ali nismo uspeli da to pretvorimo u harmoniju, kaže Pupovac: U naredne četiri godine pred SDSS-om je još dosta posla – od isplate neisplaćenih penzija, povratka otetih stanova i pomoći povratnicima, do pitanja službene upotrebe ćirilice i povratka koji očekuje još 40.000 ljudi: U mandatu sledeće vlade Hrvatska će postati punopravna članica EU, ali kako na kraju ocenjuje Milorad Pupovac, Hrvatskoj je bez obzira na pobednika izbora potreban dogovor i saradnja vlasti i opozicije. Jer bez takve političke stabilnosti Hrvatska neće moći da odgovori velike probleme i izazove koji su pred njom, kaže lider SDSS-a.